b'\n_START_ARTICLE_\nNinazu\n_START_PARAGRAPH_\nNinazu oli sumerilaisessa mytologiassa esiintynyt manalan ja parannustaidon jumala. Joissain myyteiss\xc3\xa4 h\xc3\xa4net mainitaan Enlilin ja Ninlilin poikana, toisissa taas Ere\xc5\xa1kigalin ja Gugalanan poikana. Ninazun puoliso oli Ninsutu; heid\xc3\xa4n poikansa nimi oli Ningi\xc5\xa1zida._NEWLINE_Ninazu oli E\xc5\xa1nunnan kaupungin suojelija kunnes Tispak otti h\xc3\xa4nen paikkansa. H\xc3\xa4nell\xc3\xa4 oli pyh\xc3\xa4t\xc3\xb6t nimelt\xc3\xa4 E-sikul ja E-kurma. Toisin kuin l\xc3\xa4heist\xc3\xa4 sukulaistaan Nergalia, Ninazua pidettiin hyv\xc3\xa4ntahtoisena jumalana.'